Premierul Marcel Ciolacu a anunțat miercuri, 20 martie, la lansarea candidaturii PSD-PNL pentru Primăria Capitalei, în persoana lui Cătălin Cîrstoiu, că PSD și PNL vor face o "alianță electorală pentru România" după alegerile locale.
"Am venit cu un proiect pentru Bucureşti, am venit împreună cu un proiect pentru Europa. Avem o coaliţie de guvernare coerentă şi dacă românii o să ne dea votul pentru aceste proiecte, sunt ferm convins că o să venim şi cu un proiect pentru România", a afirmat Marcel Ciolacu, întrebat dacă lista comuna PSD-PNL pentru europarlamentare şi candidatul comun pentru Primăria Capitalei este un semnal că cele două partide ar putea să susţină împreună un candidat, poate şi independent pentru prezidenţiale, marţi la Parlament.
Liderul PSD nu a precizat dacă această alianţă electorală a celor două formaţiuni ar putea fi doar pentru alegerile prezidenţiale sau dacă ar include si pe cele parlamentare.
La rândul său, preşedintele PNl Nicolae Ciucă a spus că, "dacă a fost să alegem primarul Capitalei în două săptămâni, daţi-ne două săptămâni, după 10 iunie, şi vom veni şi cu răspunsul la această întrebare".
Totodată, candidatul comun al coaliţiei pentru Primăria Capitalei Cătălin Cîrstoiu a spus, în glumă, că "eu îl susţin, candidatul unic".
Liderii coaliţiei Marcel Ciolacu şi Nicolae Ciucă l-au prezentat, într-o conferinţă de presă care a avut loc, marţi la Parlament, la care a participat şi preşedintele PSD Bucureşti - Gabriela Firea şi preşedintele PNL Bucureşti - Sebastian Burduja, coordonatorii campaniei pe Bucureşti.